hotchpotch/miracl-hf-unified huggingface dataset:
แบมบูแอร์เวส์
แบมบูแอร์เวส์ () เป็นสายการบินเวียดนาม สายการบินจะเริ่มดำเนินธุรกิจในปีนี้
แบมบูแอร์เวส์ จะเริ่มให้บริการเที่ยวบินในปี 2562 จากกรุงฮานอย เมืองหลวงของเวียดนาม โดยจะเริ่มจากการให้บริการเที่ยวบินในประเทศ ก่อนจะขยายการให้บริการไปยังประเทศอื่นในแถบเอเชียตะวันออกเฉียงเหนือ
2562 โดยมีเครื่องบินเช่าจากผู้ให้เช่ารายอื่นก่อนที่จะส่งมอบเครื่องบินที่ได้มีการบันทึกความเข้าใจในวันนี้กับแอร์บัส ผู้ให้บริการจะมุ่งเน้นการบินไปยังตลาดต่างประเทศไปยังสถานที่พักผ่อนหย่อนใจของชาวเวียดนามรวมทั้งเส้นทางในประเทศอีกหลายเส้นทาง
FLC Group ของเวียดนามได้ลงนามในบันทึกความเข้าใจกับ Airbus สำหรับเครื่องบิน A321neo จำนวน 24 ลำสำหรับการดำเนินการในอนาคตโดย บริษัท Bamboo Airways ซึ่งเป็นผู้เริ่มต้นทำสายบิน 
ข้อตกลงดังกล่าวได้ลงนามในปารีสในวันนี้โดย Trinh Van Quyet ประธาน FLC Group และ Eric Schulz ประธานเจ้าหน้าที่ฝ่ายการพาณิชย์ Airbus ในระหว่างการเยือนฝรั่งเศสอย่างเป็นทางการของนาย Nguyễn Phú Trọng เลขาธิการคณะกรรมการกลางของพรรคคอมมิวนิสต์เวียดนาม
ทั้งนี้ โบอิ้งได้ลงนามในข้อตกลงกับบริษัทเอฟแอลซี กรุ๊ป ซึ่งเป็นเจ้าของสายการบินแบมบูแอร์เวส์ โดยภายใต้ข้อตกลงดังกล่วนั้น โบอิ้งจะเริ่มส่งมอบเครื่องบินรุ่น Dreamliner ให้กับแบมบูแอร์เวส์ในช่วงเดือนเม.ย. 2563 จนถึงปี 2564 หลังจากแบมบูแอร์เวส์เสร็จสิ้นการชำระเงินมัดจำตามข้อกำหนดในช่วงกลางเดือนมิ.ย.ปีนี้
กุลวิทย์ เลาสุขศรี
กุลวิทย์ เลาสุขศรี เป็นบรรณาธิการบริหารนิตยสารแฟชั่นชาวไทย เคยทำงานให้กับนิตยสารแอลของประเทศไทย ในปี 2540 - 2555 ปัจจุบันเป็นบรรณาธิการบริหารให้กับนิตยสารโว้กไทยแลนด์ ตั้งแต่ปี 2556 จนถึงปัจจุบัน เขายังเป็นกรรมการในโครงการของโว้กฮูออนเน็กซ์ เดอะโว้กแฟชั่นฟันด์ และกรรมการตัดสินในรายการเดอะเฟซไทยแลนด์ซีซัน 1-3
กุลวิทย์จบการศึกษาสาขาการออกแบบแฟชั่นที่มหาวิทยาลัยนอร์ทเท็กซัส ในรัฐเท็กซัส ประเทศสหรัฐอเมริกา เขาชื่นชอบและติดตามฉลองพระองค์ในสมเด็จพระนางเจ้าสิริกิติ์ พระบรมราชินีนาถในวันต่าง ๆ รวมถึงพระราชกรณียกิจเกี่ยวกับผ้าไทย เขายังมีบทบาทเป็นที่ปรึกษาของพิพิธภัณฑ์ผ้า ในสมเด็จพระนางเจ้าสิริกิติ์ พระบรมราชินีนาถ ในปี 2559 เขาได้จัดงานโว้กกาล่าขึ้นเพื่อยกระดับผ้าไทยท้องถิ่นจากทั่วประเทศ นำรายได้จากการประมูลของโครงการไปช่วยโครงการเดอะโว้กแฟชั่นฟันด์ โดยในงานได้เชิญบุคคลที่มีชือเสียงในด้านวงการบันเทิงและแฟชั่น รวมถึงนักออกแบบจากเชื้อพระวงศ์ คือ พระเจ้าหลานเธอ พระองค์เจ้าสิริวัณณวรีนารีรัตน์ พระองค์ยังได้ทรงให้เกียรติเป็นแบบบนปกนิตยสารโว้กไทยแลนด์ 2 ครั้งในฉบับเดือนมิถุนายน 2559 และฉบับเดือนกุมภาพันธ์ 2561
ธเนตร เอียสกุล
ธเนตร เอียสกุล หรือ เสี่ยกิมก่าย อดีตรัฐมนตรีช่วยว่าการกระทรวงพาณิชย์ ในรัฐบาลของหม่อมราชวงศ์คึกฤทธิ์ ปราโมช อดีตสมาชิกสภาผู้แทนราษฎรจังหวัดหนองคาย และอดีตกรรมการบริหารพรรคสังคมชาตินิยม
ธเนตร เอียสกุล มีบุตรชายเป็นนักการเมือง คือ ฉัตรชัย เอียสกุล และเฉลิมชัย เอียสกุล
ธเนตร เอียสกุล เป็นนักธุรกิจส่งออกข้าวในภาคตะวันออกเฉียงเหนือ ไปยังประเทศลาว และธุรกิจประกันภัย ในนามบริษัท พุทธธรรมประกันภัย จำกัด
ธเนตร เอียสกุล เริ่มเข้าสู่การทำงานการเมือง โดยร่วมก่อตั้งพรรคสังคมชาตินิยม ซึ่งมีนายประสิทธิ์ กาญจนวัฒน์ เป็นหัวหน้าพรรคและนายฉันท์ จันทชุม เป็นเลขาธิการพรรค และเขาสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 ในพื้นที่จังหวัดหนองคาย และได้รับเลือกตั้งเป็นสมัยแรก
ในรัฐบาลของหม่อมราชวงศ์คึกฤทธิ์ ปราโมช เขาได้รับแต่งตั้งเป็นรัฐมนตรีช่วยว่าการกระทรวงพาณิชย์
พศุฑย์ พงศ์พศุตม์
พศุฑย์ พงศ์พศุตม์ เกิดวันที่ 11 พฤศจิกายน พ.ศ. 2536 จบการศึกษาระดับปริญญาตรีจาก มหาวิทยาลัยธรรมศาสตร์ ท่าพระจันทร์ เคยไปเป็นนักเตะเยาวชนที่อังกฤษ ของทีม แมนเชสเตอร์ซิตี้ รุ่น 16 ปี เมื่อปี 2008 ต่อมาเริ่มเข้าวงการบันเทิง เคยประกวด Dream Star 2014 ต่อมามีผลงานละครต่อเนื่องผลงานเด่น "นายร้อยสอยดาว" ทางช่อง 5 และผลงานละคร "คู่หู" และ "ราชนาวีที่รัก" (ละครชุด "ภารกิจรัก") ทางช่อง 7
จังหวัดคาปูลูอังดีนากัต
จังหวัดคาปูลูอังดีนากัต (เซบัวโน: "Mga Isla sa Dinagat"; ซูรีเกา: "Mga Puyo nan Dinagat") เป็นจังหวัดหมู่เกาะในเขตคารากา ประเทศฟิลิปปินส์ ตั้งอยู่ทางตอนใต้ของอ่าวเลเต มีอาณาเขตติดต่อกับจังหวัดเลเตทางทิศตะวันตก และติดกับเกาะมินดาเนาทางทิศใต้ เกาะที่สำคัญคือเกาะดีนากัต มีความยาวแนวเหนือ-ใต้ประมาณ จังหวัดนี้ถูกจัดตั้งขึ้นในปี ค.ศ. 2006 โดยเป็นจังหวัดที่ใหม่เป็นอันดับที่สองของประเทศ รองจากจังหวัดคันลูรังดาเบาที่จัดตั้งในปี ค.ศ. 2013 จุดที่สูงที่สุดในจังหวัดอยู่ที่ภูเขาเรโดนโด ระดับความสูง จากระดับน้ำทะเล
โทกูชิมะ วอร์ติส
โทกูชิมะ วอร์ติส () เป็นสโมสรฟุตบอลอาชีพในประเทศญี่ปุ่น ปัจจุบันกำลังแข่งขันในเจลีก ดิวิชัน 2 สโมสรตั้งอยู่ที่เมืองโทกูชิมะ จังหวัดโทกูชิมะ สนามเหย้าคือนารูโตะแอทเลติกสเตเดียมในเมืองนารูโตะ
ชื่อ "วอร์ติส" ถูกตั้งขึ้นในปี ค.ศ. 1997 โดยมาจากคำภาษาอิตาลีที่แปลว่าน้ำวน ชื่อนี้ใช้สื่อถึงน้ำวนที่ช่องแคบนารูโตะ
อ้างอิง:
สหภาพถ้ำวิทยานานาชาติ
สหภาพถ้ำวิทยานานาชาติ (; อักษรย่อ: UIS; ) เป็นองค์การนอกภาครัฐที่ไม่หวังผลกำไรที่จัดตั้งขึ้นในปี ค.ศ. 1965 เกี่ยวกับความคิดริเริ่มของที่ประชุมถ้ำวิทยานานาชาติ (จัดขึ้นทุกสี่ปีนับตั้งแต่ ค.ศ. 1949) เพื่อส่งเสริมการปฏิสัมพันธ์ระหว่างถ้ำวิทยาทางเทคนิคและวิชาการ จากหลากหลายเชื้อชาติเพื่อวัตถุประสงค์ในการพัฒนาและประสานงานด้านถ้ำวิทยาระหว่างประเทศในด้านวิทยาศาสตร์, เทคนิค, วัฒนธรรม และเศรษฐกิจทั้งหมด สมาชิกที่ลงคะแนนเสียงประกอบด้วยตัวแทนจากประเทศสมาชิกแต่ละประเทศที่เป็นตัวแทนของนักดำถ้ำ และผู้ศึกษาเกี่ยวกับถ้ำของประเทศนั้น ๆ มากกว่าการเป็นหน่วยงานระดับชาติอย่างเป็นทางการ
กิจกรรมนี้เกิดขึ้นในหลายคณะกรรมาธิการและคณะทำงาน เช่น คณะกรรมาธิการสารสนเทศสหภาพถ้ำวิทยานานาชาติ ก่อตั้งเมื่อปี ค.ศ. 1986 คณะกรรมการถ้ำวิทยาและอุทกธรณีวิทยา คาสต์ และคณะกรรมการการถือกำเนิดของถ้ำ
ทั้งนี้ สหภาพถ้ำวิทยานานาชาติเป็นผู้เผยแพร่วารสาร"อินเตอร์เนชันแนลเจอร์นัลออฟสปีลีโอโลจี"
รางวัลเวียนนาครั้งที่หนึ่ง
รางวัลเวียนนาครั้งที่หนึ่งเป็นการลงนามสนธิสัญญา เมื่อวันที่ 2 พฤศจิกายน ค.ศ. 1938 อันเป็นผลสรุปของการตัดสินเวียนนาครั้งที่หนึ่ง การตัดสินเกิดขึ้นที่พระรางวัง Belvedere ในกรุงเวียนา การตัดสินและรางวัลเป็นผลลัพธ์โดยตรงจากความตกลงมิวนิก เมื่อเดือนก่อนและได้ตัดสินให้มีการแบ่งแยกดินแดนของเชโกสโลวาเกีย
นาซีเยอรมนีและฟาสซิสต์อิตาลีได้หาทางที่จะไม่ใช้ความรุนแรงเพื่อบีบบังคับเรียกร้องดินแดนของราชอาณาจักรฮังการี และแก้ไขสนธิสัญญาไทรอานอน เมื่อปี ค.ศ. 1920 นาซีเยอรมนีได้ใช้จุดนี้ในการแก้ไขสนธิสัญญาแวร์ซาย ด้วยการยึดครองไรน์ลันท์กลับคืน (7 มีนาคม ค.ศ. 1936) และอันชลุสส์คือการผนวกรวมกับออสเตรีย (12 มีนาคม ค.ศ. 1938)
รางวัลเวียนครั้งที่หนึ่งครั้งนี้ได้แบ่งแยกดินแดนที่มีประชากรเชื้อชาติม็อดยอร์เป็นส่วนใหญ่ในภาคใต้ของสโลวาเกียและทางใต้ของ Carpathian Rus จากเชโกสโลวาเกียและมอบรางวัลให้กับฮังการี ฮังการีได้พลิกฟื้นดินแดนบางส่วนในยุคปัจจุบันที่สโลวาเกียและยูเครนได้หายไปในสนธิสัญญาไทรอานอน ในการล่มสลายของจักรวรรดิออสเตรีย-ฮังการี หลังสงครามโลกครั้งที่หนึ่ง
ในกลางเดือนมีนาคม ค.ศ. 1939 อดอล์ฟ ฮิตเลอร์ได้ให้ฮังการียินยอมเข้าครอบครองส่วนที่เหลือของ Carpatho-Ukraine นำดินแดนขยายขึ้นเหนือไปยังชายแดนโปแลนด์ ดังนั้นการก่อตั้งชายแดนฮังการี-โปแลนด์ เหมือนครั้งก่อนช่วงศตวรรษที่ 18 การแบ่งแยกดินแดนของเครือจักรภพโปแลนด์–ลิทัวเนีย ก่อนการยุติลงของสงครามโลกครั้งหนึ่งและสนธิสัญญาไทรอานอนและแซ็ง-แฌร์แม็ง ภูมิภาค Carpathian เป้นของอดีตราชอาณาจักรฮังการี(Transleithania) ในจักรวรรดิออสเตรีย-ฮังการี ได้มีชายแดนติดกับทางเหนือของจังหวัดกาลิเซีย ซึ่งเป็นส่วนหนึ่งของซิสไลท์ทาเนีย ซึ่งเป็นส่วนหนึ่งของระบอบการปกครองแบบควบคู่(Dual Monarchy)
หกเดือน หลังจากฮังการีได้เข้ายึดครองส่วนที่เหลือของ Carpatho-Ukraine ในเดือนกันยายน ค.ศ. 1939 รัฐบาลโปแลนด์และส่วนหนึ่งของทหารได้หลบหนีมายังฮังการีและโรมาเนียและจากนั้นได้ไปยังประเทศฝรั่งเศสและซีเรียภายใต้อารักขาของฝรั่งเศสเพื่อดำเนินทำสงครามต่อต้านฮิตเลอร์ของเยอรมนี
หลังสงครามโลกครั้งที่สอง สนธิสัญญาปารีสได้ประกาศว่ารางวัลเวียนนาได้ตกเป็นโมฆะ
รางวัลเวียนนาครั้งที่สอง
รางวัลเวียนนาครั้งที่สอง เป็นเหตุการณ์ครั้งที่สองในข้อพิพาทดินแดนทั้งสองประเทศที่มีผู้ให้การตัดสินโดยนาซีเยอรมนีและฟาสซิสต์อิตาลี การตัดสินให้ปฏิบัติตาม เมื่อวันที่ 30 สิงหาคม ค.ศ. 1940 ได้มีการกำหนดดินแดนทางตอนเหนือของทรานซิลเวเนีย (รวมทั้ง Maramureș และส่วนหนึ่งของ Crișana) จากโรมาเนียไปยังฮังการี
บิลบอร์ดมิวสิกอวอร์ด
บิลบอร์ดมิวสิกอวอร์ด () เป็นงานมอบรางวัลที่จัดขึ้นโดย "บิลบอร์ด" สิ่งพิมพ์และผู้จัดอันดับที่ครอบคลุมธุรกิจดนตรี บิลบอร์ดมิวสิกอวอร์ดจัดขึ้นทุกปีตั้งแต่ปี ค.ศ. 1990 ในเดือนธันวาคม จนกระทั่งหยุดไปในปี 2006 และกลับมาอีกครั้งในปี 2011 โดยจัดขึ้นประจำปีในช่วงเดือนพฤษภาคม ในการจัดงานปี 2018 ถ่ายทดสดทางสถานีเอ็นบีซี เมื่อ 20 พฤษภาคม
มิโนรุ ยามาซากิ
มิโนรุ ยามาซากิ (Minoru Yamasaki; 1 ธันวาคม 1912 – 6 กุมภาพันธ์ 1986) เป็นสถาปนิกชาวอเมริกัน เป็นที่รู้จักในฐานะผู้ออกแบบอาคารเวิลด์เทรดเซ็นเตอร์ในนิวยอร์กและโครงการอาคารขนาดใหญ่หลายโครงการ ยามาซากิเป็นหนึ่งในสถาปนิกที่โดดเด่นในศตวรรษที่ 20 เขาและเพื่อนสถาปนิก เอ็ดเวิร์ด เดอเรลล์ สโตน ถือเป็นบุคคล 2 คนที่เป็นผู้เชี่ยวชาญ "รูปแบบนิยมสมัยใหม่" (New Formalism)
เอกซ์เอกซ์เอกซ์เทนเทสซิยอน
จาห์เซห์ ดเวย์น ริคาร์โด ออนฟรอย (; 23 มกราคม ค.ศ. 1998 – 18 มิถุนายน ค.ศ. 2018) หรือรู้จักในชื่อ เอกซ์เอกซ์เอกซ์เทนทาชิออน (XXXTentacion) เป็นแร็ปเปอร์ นักร้อง นักแต่งเพลงชาวอเมริกัน
เกิดที่เมืองแพลนเทชัน รัฐฟลอริดา ออนฟอรยใช้เวลาวัยเยาว์ที่เมืองเลาเดอร์ฮิลล์ เขาเริ่มแต่งเพลงหลังจากออกจากสถานพินิจเยาวชน และออกเพลงแรกทางซาวด์คลาวด์ในเดือนมิถุนายน 2013 ชื่อเพลง "News/Flock" เขาถือว่าได้รับความนิยมในหมู่เพลงแร็ปในซาวด์คลาวด์ และดนตรีแทรปที่ใช้องค์ประกอบของดนตรีโล-ไฟกับเครื่อง 808 ที่ฟังดูหยาบคาย
ออนฟรอยออกอัลบั้มชุดแรกชื่อ "17" เมื่อ 26 มีนาคม ค.ศ. 2018 ขึ้นอันดับ 1 บนชาร์ต"บิลบอร์ด" 200 มีซิงเกิ้ล "Sad!" และ "Changes" ขึ้นอันดับ 1 และ 18 บนชาร์ต"บิลบอร์ด" ฮอต 100 ตามลำดับ
เมื่อวันที่ 18 มิถุนายน 2018 ออนฟรอยถูกยิงและเสียชีวิต จากคนร้ายมาปล้น หลังจากเดินออกจากร้านจำหน่ายจักรยานยนต์ในเดียร์ฟีลด์บีช รัฐฟลอริดา
ผู้อารักขามัสยิดศักดิ์สิทธิ์ทั้งสอง
ผู้อารักขามัสยิดศักดิ์สิทธิ์ทั้งสอง (ชื่อย่ออังกฤษ "CTHM") (خَـادِم الْـحَـرَمَـيْـن الـشَّـرِيْـفَـيْـن‎, "Khādim al-Ḥaramayn aš-Šarīfayn"; ) บางครั้งอาจจะแปลเป็นผู้รับใช้สองสถานที่ศักดิ์สิทธิ์หรือผู้ปกป้องสองเมืองศักดิ์สิทธิ์ เป็นการปกครองแบบราชวงศ์ที่ใช้กันเกือบทั้งผู้นำโลกอิสลาม รวมถึงราชวงศ์อัยยูบิด, มัมลูก, ออตโตมัน และพระมหากษัตริย์ซาอุดีอาระเบียในช่วงปัจจุบัน ชื่อนี้ได้ให้กับผู้ปกรองที่ปกป้องสถานที่ศักดิ์สิทธิ์ของอิสลามทั้งสองแห่ง คือ: มัสยิด อัล-ฮะรอม (ٱلْـمَـسْـجِـد الْـحَـرَام‎, "มัสยิดอันศักดิ์สิทธิ์") ในมักกะฮ์ และมัสยิดของศาสดามุฮัมหมัด (ٱلْـمَـسْـجِـد الـنَّـبَـوِي‎) ในมะดีนะฮ์ ซึ่งทั้งสองเมืองอยู่ในแคว้นฮิญาซ บริเวณคาบสมุทรอาหรับ
เชื่อกันว่าคนแรกที่ใช้วิธีนี้คือเศาะลาฮุดดีน
หลังจากชนะราชวงศ์มัมลูกและปกครองมักกะฮ์และมะดีนะได้เมื่อ ค.ศ.1517 สุลต่านเซลิมที่ 1 แห่งจักรวรรดิออตโตมันได้สร้างชื่อใหม่แทน "Ḥākimü'l-Ḥaremeyn" (حَـاكِـمُ الْـحَـرَمَـيْـن‎, "ผู้ปกครองสองมัสยิดอันศักดิ์สิทธิ์") เป็นชื่อ "Ḫādimü'l-Ḥaremeyn" (خَـادِمُ الْـحَـرَمَـيْـن‎, "ผู้รับใช้สองเมืองอันศักดิ์สิทธิ์"). ชื่อนี้ได้ใช้ต่อไปจนถึงเมเหม็ดที่ 6
กษัตริย์คนแรกของประเทศซาอุดีอาระเบียชื่อสมเด็จพระราชาธิบดีฟัยศ็อล บิน อับดัลอะซีซ อาล ซะอูด  ส่วนสมเด็จพระราชาธิบดีคอลิด บิน อับดัลอะซีซ อาล ซะอูด ทายาทของเขาไม่ใช้ชื่อนี้ แต่หลังจากนั้นสมเด็จพระราชาธิบดีฟะฮด์ บิน อับดัลอะซีซ อาล ซะอูดได้ใช่ชื่อนั่นใหม่พร้อมกับคำว่า "สมเด็จ" สมเด็จพระราชาธิบดีซัลมาน บิน อับดุลอะซีซ อาล ซะอูด กษัตริย์คนปัจจุบันได้ใช้ชื่อเดียวกันหลังจากการสวรรคตของสมเด็จพระราชาธิบดีอับดุลลอห์ บิน อับดัลอะซิซ อาล สะอูด เมื่อวันที่ 23 มกราคม ค.ศ.2015
บอยพาโบล
บอยพาโบล () เป็นวงจากนอร์เวย์ นำโดยนิโคลัส พลาโบล มูโญซ นักร้อง-นักแต่งเพลงจากแบร์เกน ประเทศนอร์เวย์
มูโญซ มีครอบครัวที่มาจากชิลี เขาเติบโตในแบร์เกน ศึกษาระดับมัธยมที่ Kongshaug Musikkgymnas โรงเรียนดนตรีเอกชนใกล้เมืองออซ เขาก่อตั้งโปรเจกต์ บอยพาโบล ในเดือนธันวาคม 2015 และได้รับความสนใจครั้งแรกในนอร์เวย์ปี 2016 และได้ทุนการศึกษาแบร์เกนเฟสต์ จำนวน 35,000 โครนนอร์เวย์
มูโญซ ได้รับความสนใจอย่างกว้างขวางในปี 2017 เมื่อเพลงและวิดีโอ "Everytime" ออกมา เดิมเขาอัปโหลดบนยูทูบในเดือนพฤษภาคม 2017 จะมียอดการดูไม่กี่พัน แต่เมื่อมีการตั้งกระทู้ในเรดดิต ทำให้มียอดเพิ่มเป็น 25,000 จากนั้นก็เป็นกระแสไวรอล เป็นคลิปแนะนำตามระบบอัลกอริทึมของยูทูบในเดือนตุลาคม 2017 ทำให้มียอดการดูหลายล้านครั้ง
บอยพาโบล ออกอีพี มีเพลง 6 เพลง ใช้ชื่อชุด "Roy Pablo" ในเดือนพฤษภาคม 2017 โดยรวมเพลง "Everytime" ไว้ด้วย เขาออกซิงเกิล "Losing You" ในเดือนมีนาคม 2018 เขาแสดงคอนเสิร์ตครั้งแรกนอกนอร์เวย์เป็นครั้งแรก โดยทัวร์ในยุโรปในเดือนมีนาคมและเมษายน 2018 เขายังบันทึกเพลงในฐานะศิลปินเดี่ยว วงแสดงสดของเขาร่วมกับอดีตเพื่อนร่วมชั้นสมัยมัธยม แกเบรียลเล่นกีตาร์ เฟรดริกเล่นเบส เอริกเล่นคีย์บอร์ด และซิกมุนด์เล่นกลอง
วงจะออกทัวร์ในสหรัฐและแคนาดาช่วงเดือนกรกฎาคม 2018
โพสต์ มาโลน
ออสติน ริชาร์ต โพสต์ () หรือชื่อในวงการคือ โพสต์ มาโลน () เกิด 4 กรกฎาคม ค.ศ. 1995 เป็นแร็ปเปอร์ นักร้อง นักแต่งเพลง โปรดิวเซอร์เพลง
เขาเกิดในซิราคิว รัฐนิวยอร์ก และโตในเกรปไวน์ รัฐเทกซัส มาโลนเริ่มมีชื่อเสียงในกลางยุคคริสต์ทศวรรษ 2010 หลังจากปล่อยซิงเกิลแรก "White Iverson" เพลงไต่ชาร์ตสูงสุดอันดับ 14 บน"บิลบอร์ด" ฮอต 100 ซึ่งต่อมาได้รับการยืนยัน 4 แผ่นเสียงทองคำขาวจากสมาคมผู้ประกอบกิจการเพลงของสหรัฐอเมริกา (RIAA) ทำให้มาโลนได้ทำสัญญากับค่ายรีพับลิกเรเคิดส์ ออกสตูดิโออัลบัมชุดแรกชื่อ "Stoney" ในปี 2016 เปิดตัวสัปดาห์แรกอันดับ 6 บน "บิลบอร์ด" 200 อัลบัมนี้มีซิงเกิลติดใน 10 อันดับแรกคือ "Congratulations" ที่ได้รับการยืนยัน 2 แผ่นเสียงทองคำขาว
อัลบัมชุด 2 "Beerbongs & Bentleys" จำหน่ายในปี 2018 มีซิงเกิล "Rockstar" ร้องกับทเวนตีวันซาเวจ เพลงขึ้นอันดับ 1 ใน "บิลบอร์ด" ฮอต 100 และเพลงอันดับ 1 อีกเพลง "Psycho" ที่ร้องกับไท ดอลลา ไซน์
ถ้ำเวียร์ยอฟกินา
ถ้ำเวียร์ยอฟกินา (, ) เป็นถ้ำที่ลึกที่สุดในโลกเท่าที่รู้จัก ตั้งอยู่เหนือระดับน้ำทะเล 2,309 เมตร ในเทือกเขา Arabika Massif ใน Gagra Range ใน Western Caucasus ในกากรา เขตอับคาเซีย ประเทศจอร์เจีย ทางเข้าตั้งอยู่ระหว่างภูเขา Krepost (2384 เมตร) และ Zont (2382 เมตร)
อยู่ใกล้ทางตีนเขา Krepost มากกว่า ทางเข้ามีความลึก 32 เมตร
ในปี 1968 ถ้ำได้มีชื่อว่า S-115 ซึ่งภายหลังได้เปลี่ยนเป็น P1-7 และในปี 1986 ได้เปลี่ยนชื่อตามนักสำรวจถ้าและนักดำน้ำถ้ำอะเลคซันดร์ เวียร์ยอฟกิน ที่ได้เสียชีวิตในปี 1983 ระหว่างสำรวจแอ่งถ้ำ (siphon) ในถ้ำ Su-Akan ที่ Sary-Tala massif, สาธารณรัฐคาบาร์ดีโน-บัลคาเรีย ประเทศรัสเซีย
ไมเคิล คอนแลน
ไมเคิล คอนแลน (Michael Conlan) ชื่อจริง ไมเคิล จอห์น คอนแลน (Michael John Conlan) นักมวยสากลสมัครเล่นชาวไอร์แลนด์ เกิดเมื่อ 19 พฤศจิกายน พ.ศ. 2534 ที่เบลฟาสต์ สหราชอาณาจักร ติดทีมชาติไอร์แลนด์เข้าแข่งขันกีฬาโอลิมปิก 2 ครั้ง ครั้งแรก โอลิมปิก พ.ศ. 2555 ในรุ่นฟลายเวท รอบแรก ได้บาย รอบสอง ชนะ ดูเก มิกาห์ จาก กานา เมื่อ 3 สิงหาคม รอบก่อนรองชนะเลิศ ชนะ นอร์ดิน อูบาอาลี จาก ฝรั่งเศส เมื่อ 7 สิงหาคม รอบรองชนะเลิศ แพ้ โรเบย์ซี รามิเรซ จาก คิวบา เมื่อ 10 สิงหาคม ได้เหรียญทองแดง ครั้งที่ 2 โอลิมปิก พ.ศ. 2559 ในรุ่นแบนตัมเวท รอบแรก ได้บาย รอบสอง ชนะ อารัม อะวักยัน จาก อาร์เมเนีย เมื่อ 14 สิงหาคม รอบก่อนรองชนะเลิศ แพ้ วลาดิมีร์ นิกิติน จากรัสเซีย เมื่อ 16 สิงหาคม ไม่ได้เหรียญรางวัล คอนแลนไม่พอใจผลการตัดสินในครั้งนี้ การประท้วงอย่างรุนแรงทำให้เขาถูกคว่ำบาตรจากคณะกรรมการโอลิมปิกสากล หลังจากกีฬาโอลิมปิก พ.ศ. 2559 คอนแลนตัดสินใจขึ้นชกมวยสากลอาชีพใน พ.ศ. 2560
มิคาอิล อโลยัน
มิคาอิล อโลยัน (Mikhail Aloyan) ชื่อจริง มิคาอิล ซูเรโนวิช มิซา อโลยัน (Mikhail Surenovich "Misha" Aloyan; ) นักมวยสากลสมัครเล่นชาวรัสเซีย เกิดเมื่อ 23 สิงหาคม พ.ศ. 2531 ติดทีมชาติรัสเซียเข้าแข่งขันกีฬาโอลิมปิก 2 ครั้ง ครั้งแรก โอลิมปิก พ.ศ. 2555 ที่ ลอนดอน ประเทศอังกฤษ ในรุ่นฟลายเวท รอบแรก ได้บาย รอบสอง ชนะ ซามีร์ บราฮิมี จาก แอลจีเรีย เมื่อ 3 สิงหาคม รอบก่อนรองชนะเลิศ ชนะ เจย์เวียร์ ซินตรัน จาก เปอร์โตริโก เมื่อ 7 สิงหาคม รอบรองชนะเลิศ แพ้ ญามบายาริน ทอกส์ซอสต์ จากมองโกเลีย เมื่อ 10 สิงหาคม ได้เหรียญทองแดง ครั้งที่ 2 โอลิมปิก พ.ศ. 2559 ที่ ริโอเดอจาเนโร ประเทศบราซิล ในรุ่นฟลายเวท รอบแรก ได้บาย รอบสอง ชนะ อาลี กอนกี จาก ฝรั่งเศส เมื่อ 15 สิงหาคม รอบก่อนรองชนะเลิศ ชนะ เซยเบอร์ อาวีลา จาก โคลัมเบีย เมื่อ 17 สิงหาคม รอบรองชนะเลิศ ชนะ หู เจียงกวน จากจีน เมื่อ 19 สิงหาคม รอบชิงชนะเลิศ แพ้ ชาโคบิดิน ซอยรอฟ จาก อุซเบกิสถาน เมื่อ 21 สิงหาคม แต่ถูกริบเหรียญเงินเพราะไม่ผ่านการตรวจสารกระตุ้น เมื่อ 8 ธันวาคม พ.ศ. 2559
หลังจากนั้น อโลยันหันไปชกมวยสากลอาชีพ ใน พ.ศ. 2560 และได้ครองแชมป์ WBC เข็มขัดเงินในรุ่นซูเปอร์ฟลายเวท ก่อนจะสละแชมป์ และได้ครองแชมป์เงารุ่นแบนตัมเวท WBA ใน พ.ศ. 2560
มูร์มันสค์
มูร์มันสค์ () เป็นเมืองท่าของประเทศรัสเซีย เป็นเมืองการปกครองหลักของแคว้นมูร์มันสค์ โดยตั้งอยู่บนเนินเขาทั้งสองแห่งและริมฝั่งของอ่าวเว้าแหว่งหรืออ่าวฟยอร์ด Kola Bay ปากทางเข้าของปากแม่น้ำสู่ทะเลแบเร็นตส์ ส่วนใหญ่อยู่บนฝั่งตะวันออกของปากทางเข้า อยู่ทางตอนเหนือของคาบสมุทร Kola ที่กลมซึ่งครอบคลุมพื้นที่ส่วนใหญ่ของแคว้น (ปกครองตนเองกึ่งอิสระ) เมืองนี้อยู่ห่างจากชายแดนนอร์เวย์ไป 67 ไมล์ (108 กม.) และห่างจากชายแดนฟินแลนด์ 113 กิโลเมตร (182 กม.) เมืองนี้ตั้งชื่อตามชายฝั่ง Murman ชื่อเก่าแก่ภาษานอร์เวย์ในภาษารัสเซีย
ประโยชน์จากกระแสน้ำอุ่น ทำให้มูร์มันสค์มีลักษณะคล้ายกับเมืองขนาดใหญ่ในทางตะวันตกของรัสเซีย โดยมีทางหลวงและทางรถไฟเข้าสู่ส่วนอื่น ๆ ของยุโรป และระบบรถไฟฟ้าล้อยางที่อยู่เหนือสุดในโลก ละติจูดทางตอนเหนือ 68 ° 58'N ทำให้มูร์มันสค์อยู่ทางเหนือของวงกลมอาร์กติก 2 ° โดยอยู่ที่ประมาณ 66 ° 33'N การเชื่อมต่อของเมืองแตกต่างกับการแยกของท่าเรืออาร์กติก Dikson และ ดินแดนครัสโนยาสค์ ในไซบีเรียบนชายฝั่งของทะเลคารา และ Iqaluit, Nunavut ในแคนาดาบน Baffin Island ในอ่าว Frobisher bay นอกทะเลลาบราดอร์ สภาพภูมิอากาศในมูร์มันสค์มีช่วงฤดูหนาวที่เต็มไปด้วยหิมะและมีการกลั่นกรองโดยน่านน้ำที่ปราศจากน้ำแข็งโดยรอบ
Lopadotemachoselachogaleokranioleipsanodrimhypotrimmatosilphioparaomelitokatakechymenokichlepikossyphophattoperisteralektryonoptekephalliokigklopeleiolagoiosiraiobaphetraganopterygon
Lopado­temacho­selacho­galeo­kranio­leipsano­drim­hypo­trimmato­silphio­parao­melito­katakechy­meno­kichl­epi­kossypho­phatto­perister­alektryon­opte­kephallio­kigklo­peleio­lagoio­siraio­baphe­tragano­pterygon เป็นอาหารที่แต่งขึ้น ปรากฏอยู่ใน Assemblywomen สุขนาฏกรรมของอริสโตฟานเนส
คำนี้เกิดจากการทับศัพท์ของคำภาษากรีก λοπαδο­τεμαχο­σελαχο­γαλεο­κρανιο­λειψανο­δριμ­υπο­τριμματο­σιλφιο­καραβο­μελιτο­κατακεχυ­μενο­κιχλ­επι­κοσσυφο­φαττο­περιστερ­αλεκτρυον­οπτο­κεφαλλιο­κιγκλο­πελειο­λαγῳο­σιραιο­βαφη­τραγανο­πτερύγων หนังสือ Liddell & Scott แปลคำนี้ว่า "name of a dish compounded of all kinds of dainties, fish, flesh, fowl, and sauces." ซึ่งในภาษาไทยคือ "ชื่อของอาหารที่ประกอบด้วย โอชะ, ปลา, เนื้อ, ไก่, และซอสทุกชนิด"
คำนี้ในภาษากรีกประกอบด้วยอักษร 172 ตัวและ 78 พยางค์ คำทับศัพท์ประกอบด้วยอักษรละติน 182 ตัว ทำให้เป็นคำที่ยาวที่สุดที่ปรากฏในวรรณกรรมตามบันทึกสถิติโลกกินเนสส์
จังหวัดตีโมกซูรีเกา
จังหวัดตีโมกซูรีเกา (ซูรีเกา: "Probinsya nan Surigao del Sur"; เซบัวโน: "Habagatang Surigao") เป็นจังหวัดในเขตคารากา ประเทศฟิลิปปินส์ มีเมืองหลักชื่อว่า ตันดัก จังหวัดนี้ตั้งอยู่ทางชายฝั่งตะวันออกของเกาะมินดาเนา ติดกับทะเลฟิลิปปินทางทิศตะวันออก มีร่องลึกฟิลิปปินส์ซึ่งเป็นหนึ่งในร่องลึกที่ลึกที่สุดในโลก ส่วนทางทิศตะวันตกมีแนวเทือกเขาดีวาตา ซึ่งเป็นพรมแดนธรรมชาติที่กั้นออกจากจังหวัดอื่น ๆ
สถานที่ท่องเที่ยวที่สำคัญ ได้แก่ น้ำตกตีนุยอัน หรือ "น้ำตกไนแอการาน้อยแห่งฟิลิปปินส์" เป็นน้ำตกขนาดใหญ่สามชั้น สูง 55 เมตร กว้าง 95 เมตร
สยามดารา สตาร์ส อวอร์ดส์ 2018
สยามดารา สตาร์ส อวอร์ดส์ 2018 เป็นงานที่หนังสือพิมพ์สยามดาราจัดขึ้นเป็นครั้งที่ 10 (ปีที่แล้วงดจัด) เพื่อมอบรางวัลเกียรติยศแก่บุคคลในวงการบันเทิง เนื่องในโอกาสฉลองครบรอบ 13 ปี ก้าวสู่ปีที่ 14 ของหนังสือพิมพ์สยามดารารายวัน มีการมอบรางวัลเกียรติยศเพื่อขวัญกำลังใจให้กับคนในวงการบันเทิง ทั้งเบื้องหน้าและเบื้องหลัง โดยรางวัลทั้งหมดมีหลักเกณฑ์การพิจารณาผลงานในรอบปีที่ผ่านมา ซึ่งงานประกาศผลรางวัลจัดขึ้น ณ โรงละครอักษรา คิง พาวเวอร์ ซอยรางน้ำ ในวันที่ 29 มิถุนายน 2561
ปีนี้มีการแจกรางวัลทั้งสิ้น 32 รางวัล ดังนี้ (ผู้ชนะพิมพ์ด้วยตัวหนา)
ศิลปิน ลำไย ไหทองคำ ค่ายไหทองคำ อินดี้ เรคคอร์ด
ศิลปิน ไมค์ ภิรมย์พร ค่ายแกรมมี่ โกลด์
ศิลปิน BNK 48
จังหวัดตีโมกอากูซัน
จังหวัดตีโมกอากูซัน (บูตัวนอน: "Probinsya hong Agusan del Sur"; เซบัวโน: "Habagatang Agusan") เป็นจังหวัดในเขตคารากา ประเทศฟิลิปปินส์ มีเมืองหลักชื่อว่าโปรสเปอรีดัด มีอาณาเขตติดต่อกับจังหวัดฮีลากังอากูซัน, ตีโมกซูรีเกา, ซีลางังดาเบา, ลัมบักนางโคมโปสเตลา, ฮีลากังดาเบา, บูคิดโนน และซีลางังมีซามิส
ชื่อ "อากูซัน" เพี้ยนมาจากสำเนียงภาษาถิ่นที่ออกเสียงว่า "อากาซัน" แปลว่า "ดินแดนที่น้ำไหล" ซึ่งสื่อถึงแม่น้ำอากูซัน มีความยาว 250 กิโลเมตร และไหลลงสู่อ่าวบูตูอัน เป็นแม่น้ำที่ใหญ่เป็นอันดับที่สามของประเทศ และเป็นเส้นทางเดินเรือของชาวสเปนไปยังพื้นที่ตอนในของมินดาเนาตะวันออกเฉียงเหนือ
สโมสรฟุตบอลรีโนฟา ยามางูจิ
สโมสรฟุตบอลรีโนฟา ยามางูจิ () เป็นสโมสรฟุตบอลอาชีพในประเทศญี่ปุ่น ตั้งอยู่ที่เมืองยามางูจิ จังหวัดยามางูจิ ปัจจุบันกำลังแข่งขันในเจลีก ดิวิชัน 2 ซึ่งเป็นลีกระดับที่สองของญี่ปุ่น
สโมสรเริ่มต้นจากการรวมกลุ่มของทีมงานผู้ฝึกสอนในจังหวัดยามางูจิ และมีการตั้งชื่อทีมว่า "สโมสรฟุตบอลคณาจารย์จังหวัดยามางูจิ" หรือ "ยามางูจิ ทีชเชอร์" หรือ "ยามางูจิ เคเอฟซี" (เช่นเดียวกันกับโทจิงิ เอสซี และไกนาเร ทตโตริ ที่มีจุดเริ่มต้นจากการรวมกลุ่มของคณาจารย์)
ประวัติการเปลี่ยนชื่อของสโมสร มีดังนี้:
สโมสรฟุตบอลคณาจารย์จังหวัดยามางูจิ
สโมสรฟุตบอลรีโนฟา ยามางูจิ
ธรรมชาติ นาคะพันธ์
ธรรมชาติ นาคะพันธ์ () เป็นนักฟุตบอลชาวไทย ปัจจุบันลงเล่นตำแหน่งกองกลางตัวรุกให้กับสโมสรฟุตบอลแอร์ฟอร์ซ เซ็นทรัลในไทยลีก
ธรรมชาติเคยเล่นให้กับทีมฟุตบอลของโรงเรียนสวนกุหลาบวิทยาลัยในตำแหน่งกองหน้า มีความถนัดในด้านการจ่ายบอล นอกจากนี้ยังเคยทำผลงานอันโดดเด่นให้กับจามจุรีในฤดูกาล 2555 หลังจากที่ ธรรมชาติ ไปเล่นให้ บางกอก เอฟซี หนึ่งฤดูกาล ธรรมชาติ กลับมาร่วมทีม จามจุรี ยูไนเต็ด อีกครั้งใน ฤดูกาล 2558 โดยเจ้าตัวลงเล่นไป 28 เกม ยิง 2 ประตู และ 11 แอสซิสต์ ซึ่งเจ้าตัว เป็นผู้ที่มีส่วนร่วมการทำประตูสูงสุดของทีม
ด้วยผลงานอันยอดเยี่ยม ของธรรมชาติ ในฤดูกาล 2558 ทำให้สโมสร นครราชสีมา คว้าตัวไปร่วมทีม ในฤดูกาล 2559
บุญคุ้ม จันทรศรีสุริยวงศ์
บุญคุ้ม จันทรศรีสุริยวงศ์ อดีตรัฐมนตรีช่วยว่าการกระทรวงยุติธรรม ในรัฐบาลของหม่อมราชวงศ์คึกฤทธิ์ ปราโมช อดีตสมาชิกสภาผู้แทนราษฎรจังหวัดอุดรธานี และอดีตเลขาธิการพรรคเสรีประชาธิปไตย (พ.ศ. 2498) และหัวหน้าพรรคพลังประชาชน (พ.ศ. 2517)
บุญคุ้ม จันทรศรีสุริยวงศ์ ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป สิงหาคม พ.ศ. 2489 และได้รับเลือกอีกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 โดยไม่ได้สังกัดพรรคการเมือง
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 และการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 ในนามพรรคเสรีประชาธิปไตย ซึ่งเขาเป็นเลขาธิการพรรค แทนนายจารุบุตร เรืองสุวรรณ ภายหลังการเลือกตั้งเมื่อเดือนกุมภาพันธ์
บุญคุ้ม กลับมาตั้งพรรคพลังประชาชน ในปี พ.ศ. 2517 และดำรงตำแหน่งหัวหน้าพรรค ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 เขาได้รับเลือกตั้งเป็นสมาชิกสภาผู้แทนราษฎรอีกสมัย
ต่อมาทางพรรคพลังประชาชนของเขาได้เป็น 1 ใน 12 พรรคที่เข้าร่วมรัฐบาล หม่อมราชวงศ์คึกฤทธิ์ ปราโมช หัวหน้าพรรคกิจสังคม ที่ขึ้นดำรงตำแหน่ง นายกรัฐมนตรี แทน หม่อมราชวงศ์เสนีย์ ปราโมช หัวหน้า พรรคประชาธิปัตย์ ผู้เป็นพี่ชายที่ประกาศลาออกจากตำแหน่งกลางสภาเนื่องจากรวบรวมเสียงได้ไม่ถึงกึ่งหนึ่งของสภาทำให้การแถลงนโยบายไม่ผ่านความเห็นชอบ
ในรัฐบาลของหม่อมราชวงศ์คึกฤทธิ์ ปราโมช เขาได้รับแต่งตั้งเป็นรัฐมนตรีช่วยว่าการกระทรวงยุติธรรม
เอ็ด วูด
เอ็ดเวิร์ด เดวิส วูด จูเนียร์ (,10 ตุลาคม ค.ศ. 1924 – 10 ธันวาคม ค.ศ. 1978) หรือรู้จักในชื่อ เอ็ด วูด (Ed Wood) เป็นผู้ผลิตภาพยนตร์ นักแสดง และนักประพันธ์ชาวอเมริกัน
ในคริสต์ทศวรรษ 1950 วูดผลิตภาพยนตร์หนังทุนต่ำประเภทบันเทิงคดีแนววิทยาศาสตร์ สุขนาฏกรรม และสยองขวัญจำนวนมาก ในคริสต์ทศวรรษ 1960 และ 1970 เขาผลิตภาพยนตร์แนวแสวงหาผลประโยชน์ทางเพศและเขียนนวนิยายแนวอาชญากรรม สยองขวัญ และลามกกว่า 80 เรื่องในนิตยสารพัลป์ ใน ค.ศ. 1975 เขาได้รับรางวัลไก่งวงทองคำในฐานะผู้กำกับยอดแย่ตลอดกาลซึ่งได้รับความสนใจต่องานของเขาจากสาธารณชน อาชีพการงานและวิธีการที่ไร้รสนิยมของวูดส่งผลให้เขาและภาพยนตร์ของเขาได้รับความสนับสนุนจากกลุ่มเกิดวิสัย
หลังจากการตีพิมพ์ชีวประวัติปากเปล่าของวูดในชื่อ "ฝันร้ายแห่งความปิติยินดี: ชีวิตและศิลปะของเอ็ดเวิร์ด ดี. วูด จูเนียร์" ("Nightmare of Ecstasy: The Life and Art of Edward D. Wood Jr.") โดยรูดอล์ฟ เกรย์ ใน ค.ศ. 1992 สาธารณชนได้ให้ความสนใจต่อวูดมากขึ้นนำไปสู่การสร้างภาพยนตร์ชีวประวัติของวูดเรื่อง "จะห่วยจะชุ่ย พี่ขอลุยด้วยใจ (Ed Wood)" ใน ค.ศ. 1994 โดยผู้กำกับทิม เบอร์ตัน และรับบทแสดงนำโดยจอห์นนี เดปป์ซึ่งรับบทวูด ภาพยนตร์ได้รับรางวัลอะแคเดมีสองรางวัล
จะห่วยจะชุ่ย พี่ขอลุยด้วยใจ
จะห่วยจะชุ่ย พี่ขอลุยด้วยใจ () เป็นภาพยนตร์อเมริกันแนวชีวประวัติสุขนาฏกรรม-ชีวิตกำกับและผลิตโดยทิม เบอร์ตันและนำแสดงโดยจอห์นนี่ เดปป์ในบทเอ็ด วูด ผู้กำกับภาพยนตร์เกินวิสัย ภาพยนตร์นี้เกี่ยวข้องกับช่วงชีวิตของวูดที่เขาได้ผลิตภาพยนตร์ที่เป็นที่รู้จักดีที่สุดรวมถึงความสัมพันธ์กับนักแสดง เบลา ลูโกซี รับบทโดยมาร์ติน แลนเดา นอกจากนี้ ซาราห์ เจสสิกา พาร์กเกอร์ แพททรีเซีย อาร์เคว็ตต์ เจฟฟรีย์ โจนส์ และ บิล เมอร์เรย์ รับบทเป็นเป็นหนึ่งในตัวละครรองของเรื่อง
บทภาพยนตร์ถูกเขียนโดยสก็อตต์ อเล็กซานเดอร์ และ แลร์รี คาราสซิอวสกีเมื่อพวกเขาเป็นนักศึกษาที่สำนักวิชาศิลปะภาพยนตร์ยูเอสซี อเล็กซานเดอร์และคาราสซิอวสกีได้ตกลงกับเบอร์ตันและเดนีส ดี โนวีเพื่อผลิตภาพยนตร์ชีวประวัติของเอ็ด วูด และไมเคิล เลห์แมนน์เป็นผู้กำกับ เนื่องจากมีกำหนดการซ้ำซ้อนกับภาพยนตร์"มนต์ร็อคหัวโจกตัวแสบ"ทำให้เลห์แมนน์ต้องพ้นจากตำแหน่งผู้กำกับซึ่งได้รับการสานต่อโดยเบอร์ตัน
"จะห่วยจะชุ่ย พี่ขอลุยด้วยใจ" แต่เดิมได้รับการพัฒนาโดยโคลัมเบียพิกเจอส์ แต่สตูดิโอได้ยกเลิกจากการตัดสินใจของที่เบอร์ตันที่จะถ่ายทำในรูปแบบภาพยนตร์ขาวดำ ภาพยนตร์ถูกรับช่วงต่อโดยเดอะวอลต์ดิสนีย์สตูดิโอส์โดยสตูดิโอของทัชสโตนพิกเจอส์ซึ่งเป็นบริษัทลูกเป็นผู้ผลิตภาพยนตร์ ภาพยนตร์ประสบความสำเร็จในเชิงวิจารณ์แต่ล้มเหลวทางรายได้โดยทำรายได้เพียง 5.9 ล้านเหรียญสหรัฐ จากงบประมาณ 18 ล้านเหรียญสหรัฐ ภาพยนตร์ได้รับรางวัลอะแคเดมีสองรางวัลโดยแลนเดาได้รับรางวัลนักแสดงสมทบชายยอดเยี่ยม และ ริก เบเคอร์ (ผู้ออกแบบการแต่งหน้าด้วยเทคนิคพิเศษของแลนเดา) วี นีล และยอลันดา ทูซซิเอง ได้รับรางวัลแต่งหน้ายอดเยี่ยม
ลีโอ รัช
ลีโอเนล เจราร์ด กรีน (Lionel Gerard Green; ) เป็นนักมวยปล้ำอาชีพชาวอเมริกันซึ่งรู้จักกันดีในชื่อบนสังเวียน ลีโอ รัช (Lio Rush) ปัจจุบันเขาได้เซ็นสัญญากับ WWE ซึ่งเขาได้ร่วมปล้ำสังกัด 205 Live ที่เป็นลีกครุยเซอร์เวท เขาเป็นที่รู้จักกันอย่างดีในสมาคม Ring of Honor (ROH) ซึ่งเขาเป็นผู้ชนะในการแข่งขัน 2016 Top Prospect Tournament ตลอดจนเวลาใน Combat Zone Wrestling (CZW) ซึ่งเขาเคยเป็นอดีตแชมป์ CZW World Heavyweight Championship และอดีตแชมป์ CZW Wired Championship 2 สมัย
วอลเลย์บอลหญิง ถ้วย ก. 2561
วอลเลย์บอลหญิง ถ้วย ก. 2561 หรือเป็นที่รู้จักกันในชื่อ วอลเลย์บอลซีเล็คทูน่า ประชาชนหญิง ถ้วย ก ชิงชนะเลิศแห่งประเทศไทย ประจำปี 2561 ตามชื่อของผู้สนับสนุนหลัก เป็นการแข่งขันวอลเลย์บอลหญิงชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี มีทีมเข้าร่วมด้วยกันทั้งสิ้น 6 ทีม กำหนดจัดแข่งขันขึ้นที่จังหวัดศรีสะเกษ ระหว่างวันที่ 27 มิถุนายน – 1 กรกฎาคม พ.ศ. 2561
วอลเลย์บอลชาย ถ้วย ก. 2561
วอลเลย์บอลชาย ถ้วย ก. 2561 หรือเป็นที่รู้จักกันในชื่อ วอลเลย์บอลซีเล็คทูน่า ประชาชนชาย ถ้วย ก ชิงชนะเลิศแห่งประเทศไทย ประจำปี 2561 ตามชื่อของผู้สนับสนุนหลัก เป็นการแข่งขันวอลเลย์บอลหญิงชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี มีทีมเข้าร่วมด้วยกันทั้งสิ้น 5 ทีม กำหนดจัดแข่งขันขึ้นที่จังหวัดศรีสะเกษ ระหว่างวันที่ 27 มิถุนายน – 1 กรกฎาคม พ.ศ. 2561
ดเวนัตซัตสตูเลียฟ
ดเวนัตซัตสตูเลียฟ (, "Dvenadtsat stulyev") เป็นนวนิยายคลาสสิกแปลกใหม่ ประพันธ์โดยนักประพันธ์โซเวียตในโอเดสซาอีล์ฟและเปตรอฟ เนื้อเรื่องของนวนิยายจะเล่าเกี่ยวกับความพยายามที่จะเอาเครื่องประดับที่ซ่อนอยู่ในเก้าอี้ ตัวละครหลัก Ostap Bender ปรากฏตัวขึ้นอีกครั้งในผลงานภาคต่อของ "The Little Golden Calf" แม้ว่าจะมีความตายที่เห็นได้ชัดใน "เก้าอี้" ก็ตาม นวนิยายได้รับการดัดแปลงเป็นภาพยนตร์และสื่ออื่น ๆ เป็นจำนวนมาก
ดเวนัตซัตสตูเลียฟ (แก้ความกำกวม)
ดเวนัตซัตสตูเลียฟ (, "Dvenadtsat stulyev" แปลว่า เก้าอี้สิบสองตัว) เป็นนวนิยายคลาสสิกแปลกใหม่ ประพันธ์ในปี 1928 โดยนักประพันธ์โซเวียตในโอเดสซาอีล์ฟและเปตรอฟ นวนิยายได้รับการดัดแปลงในสื่ออื่น ๆ:
ดเวนัตซัตสตูเลียฟ อาจหมายถึง:
เจินหวน จอมนางคู่แผ่นดิน
เจินหวน จอมนางคู่แผ่นดิน (, The Legend of Zhen Huan) ละครโทรทัศน์จีนแนวพีเรียดอิงประวัติศาสตร์ที่ออกอากาศตอนแรกเมื่อวันที่ 17 พฤศจิกายน พ.ศ. 2554 โดยดัดแปลงจากนวนิยายทางอินเทอร์เน็ตชื่อเดียวกันเรื่องราวของเจินหวนหญิงสาวที่ถูกคัดเลือกให้เข้ามาเป็นพระสนมของ จักรพรรดิยงเจิ้ง แต่ก็ต้องเผชิญกับเกมการเมืองในราชสำนักฝ่ายในแต่เธอก็ต่อสู้ฝ่าฟันจนได้ขึ้นเป็น จักรพรรดินีเซี่ยวเชิ่งเซี่ยน และเป็นพระราชมารดาของ จักรพรรดิเฉียนหลง นำแสดงโดย ซุน ลี่ ในบท เจินหวน และ เฉิน เจี้ยนบิน ในบท จักรพรรดิยงเจิ้ง
สำหรับในประเทศไทยละครโทรทัศน์เรื่องนี้เคยออกอากาศมาแล้วครั้งหนึ่งเมื่อ พ.ศ. 2559 ทาง ช่อง 7 ก่อนกลับมาออกอากาศอีกครั้งทาง ช่องวัน ออกอากาศทุกวันเสาร์-อาทิตย์ เวลา 14.30 – 16.00 น. เริ่มตอนแรกวันเสาร์ที่ 30 มิถุนายน พ.ศ. 2561
ตัวนำโชคทางการฟุตบอลโลก
ฟุตบอลโลก ได้มีการนำตัวนำโชคมาใช้ตั้งแต่ ค.ศ. 1966
วัตถุที่เป็นไปไม่ได้
วัตถุที่เป็นไปไม่ได้ (รู้จักกันในชื่อ หุ่นที่ทำจริงไม่ได้) เป็นหนึ่งในประเภทของภาพลวงตา โดยใช้รูปสองมิติที่ใช้ระบบการเห็นในการทำให้เกิดรูปทรงสามมิติ
ในวิธีการก่อสร้าง "วัตถุที่เป็นไปไม่ได้" นั้น จะต้องสร้างไว้โดยไม่ให้มุมมองและรูปทรงคาดเคลื่อน
โรงเรียนวัดปทุมนายก
โรงเรียนวัดปทุมนายก ตั้งอยู่เลขที่ 128 หมู่ 2 ตำบลศาลาครุ อำเภอหนองเสือ จังหวัดปทุมธานี
โรงเรียนวัดปทุมนายก ได้รับอนุมัติเปิดทำการสอนเมื่อวันที่ 16 กรกฎาคม พ.ศ. 2481 โดยอาศัย ศาลาการเปรียญวัดปทุมนายกเป็นสถานที่เรียนสอนตั้งแต่ชั้นประถมศึกษาปีที่ 1 จนถึงชั้นประถมศึกษาปีที่ 4 สังกัดกรมสามัญศึกษา กระทรวงศึกษาธิการ ดำเนินการจัดตั้งโดยขุนวลีทะเบียนรัฐ นายอำเภอหนองเสือ นายคิดชอบ มุนีกุล ศึกษาธิการอำเภอหนองเสือและประชาชนบ้านลาดผักขวง, บ้านบึงปลาร้า, บ้านคลอง 14 ให้การสนับสนุนจัดตั้งโดยมีนายเปี่ยม การสมใจ เป็นครูใหญ่และนายเฉลิม มรรคผล เป็นครูน้อย ใช้ที่ดินของวัดปทุมนายก จำนวน 4 ไร่ 2 งาน
ผู้อำนวยก่อนหน้าไม่ทราบนาม
จังหวัดฮีลากังซูรีเกา
จังหวัดฮีลากังซูรีเกา (ซูริเกานอน: "Probinsya nan Surigao del Norte"; เซบัวโน: Amihanang Surigao; สเปน: "Provincia de Surigao del Norte") เป็นจังหวัดในเขตคารากา เกาะมินดาเนา ประเทศฟิลิปปินส์ มีเมืองหลักชื่อว่าซูรีเกาซิตี ตัวจังหวัดประกอบด้วยเกาะซีอาร์เกา, เกาะบูคัสแกรนเดในทะเลฟิลิปปิน และพื้นที่ปลายสุดทางตะวันออกเฉียงเหนือของมินดาเนา มีอาณาเขตติดต่อกับจังหวัดฮีลากังอากูซันและจังหวัดตีโมกซูรีเกาทางทิศใต้
จังหวัดฮีลากังซูรีเกาเป็นจังหวัดที่อยู่เกือบเหนือสุดของมินดาเนา และเป็นศูนย์กลางการขนส่งที่สำคัญระหว่างวิซายัสและมินดาเนา โดยจะมีเรือข้ามฟากให้บริการผ่านทางช่องแคบซูรีเกา
ไม่มีฤดูแล้งที่ชัดเจน แต่จะมีฝนตกมากในช่วงเดือนพฤศจิกายน-มกราคม
สโมสรฟุตบอลโยโกฮามะ
สโมสรฟุตบอลโยโกฮามะ () เป็นสโมสรฟุตบอลญี่ปุ่น ตั้งอยู่ที่เมืองโยโกฮามะ ก่อตั้งโดยกลุ่มผู้สนับสนุนของโยโกฮามะฟลือเกลที่ไม่เห็นด้วยกับการยุบสโมสรไปรวมกับโยโกฮามะ เอฟ มารินอสในปี ค.ศ. 1999 กลายเป็นทีมกีฬาทีมแรกของญี่ปุ่นที่มีผู้สนับสนุนเป็นเจ้าของ
โยโกฮามะเข้าร่วมเจลีกในปี ค.ศ. 2001 ส่วนใหญ่จะแข่งขันในลีกระดับที่สอง สโมสรเคยเลื่อนชั้นสู่เจลีก ดิวิชัน 1ในฤดูกาล 2006 แต่ก็ตกชั้นสู่ดิวิชัน 2 ในฤดูกาลถัดมา
ปลาฉลามแซลมอน
ปลาฉลามแซลมอน () เป็นสายพันธุ์ของอันดับปลาฉลามขาวพบได้ในภาคเหนือของมหาสมุทรแปซิฟิก ปลาฉลามแซลมอนมักชอบล่า ปลาแซลมอน,หมึกกล้วย,ปลาหิมะและปลาอื่นๆปลาฉลามแซลมอนยังมีความสามารถในการรักษาอุณหภูมิร่างกาย (homeothermy)
ปลาฉลามแซลมอนตัวโตเต็มวัยจะมีสีเทาจนถึงดำไปทั้งตัว ทางตอนใต้ของปลาจะมีสีขาวและรอยจุดสีเข้ม วัยเด็กจะมีรูปร่างใกล้เคียงกันแต่จะไม่มีรอยจุด ส่วนที่ยื่นออกไปด้านหน้าจะสั้นและเป็นรูปกรวย รูปร่างรวมกันทั้งหมดใกล้เคียงกับปลาฉลามขาวขนาดเล็ก ตาอยู่ในตำแหน่งไปข้างหน้าที่ดี ทำให้สามารถมองเห็นเหยื่อได้อย่างถูกต้องแม่นยำ
โดยทั่วไปปลาฉลามแซลมอนมักจะเติบโตจนมีความยาวระหว่าง 200 และ 260 เซนติเมตร และมีน้ำหนักถึง 220 กิโลกรัมเพศชายดูเหมือนจะถึงขนาดสูงสุดในขณะตัวเล็กกว่าตัวเมียเล็กน้อย มีการรายงานแต่ไม่มีการยืนยันว่าปลาฉลามแซลมอนยาวได้ถึง 4.3 เมตร แต่อย่างไรก็ตาม การรายงานที่มีการยืนยันพบว่าถึงประมาณ 3 เมตร และน้ำหนักสูงสุดเท่าที่รายงานคือ 450 กิโลกรัม
ปลาฉลามแซลมอนพบในมหาสมุทรแปซิฟิกเหนือทั้งในทะเลเปิดและริมชายฝั่ง คาดว่าน่าจะไปไกลถึงทะเลญี่ปุ่น และเหนือถึงเส้นขนานที่ 65 องศาเหนือในอลาสกา โดยเฉพาะใน Prince William Sound ในช่วง salmon run ประจำปี บางตัวได้มีการดำน้ำลึกที่สุดเท่าที่ 668 เมตร แต่เชื่อว่าพวกมันจะใช้เวลาส่วนใหญ่ของพวกมันในน้ำท้องทะเลตื้น
ภูเขาฮีโบค-ฮีโบค
ภูเขาฮีโบค-ฮีโบค หรือ ภูเขาไฟคาตาร์มัน เป็นภูเขาไฟมีพลังชนิดกรวยภูเขาไฟสลับชั้นในคามีกิน เป็นหนึ่งในวงแหวนไฟ
นักวิทยาภูเขาไฟจัดภูเขาฮีโบค-ฮีโบคเป็นภูเขาไฟชนิดกรวยภูเขาไฟสลับชั้นและ dome complex ซึ่งมีระดับความสูงจากน้ำทะเล 1,332 เมตร และมีเส้นผ่านศูนย์กลางที่ฐาน 10 กิโลเมตร
มีหกบ่อน้ำร้อน (Ardent Spring, Tangob, Bugong, Tagdo, Naasag และ Kiyab) สามหลุมอุกกาบาต (Kanangkaan Crater, สถานที่ของการระเบิดเมื่อ 1948; Itum Crater, สถานที่ของการระเบิดเมื่อ 1949, และ Ilihan Crater, สถานที่ของการระเบิดเมื่อ 1950)
มีภูเขาไฟใกล้ ๆ คือ Mt. Vulcan, สูง 580 เมตร อยู่ทางตะวันตกเฉียงเหนือ; Mt. Mambajao, สูง 1552 เมตร อยู่กลางคามีกิน; Mt. Guinsiliban ศูง 581 เมตร, จุดใต้สุดของคามีกิน; Mt. Butay สูง 679 เมตร; และ Mt. Uhay, ทางเหนือของ Mount Ginsiliban. และยังคงมีโดมและกรวยอีกที่ Campana Hill, Minokol Hill, Tres Marias Hill, Mt. Carling, Mt. Tibane, และ Piyakong Hill.
ภูเขาไฟนี้และ Timpoong เป็นส่วนหนึ่งของ อนุสรณ์สถานธรรมชาติ Timpoong และ Hibok-Hibok
ภูเขาฮีโบค-ฮีโบคได้มีการระเบิดห้าครั้งในประวัติศาสตร์ ซึ่งครั้งแรกเมื่อ 1827 และได้มีครั้งต่อมาอีกเมื่อ 1862
จาตุรงค์ พิมพ์คูณ
จาตุรงค์ พิมพ์คูณ เป็นนักฟุตบอลอาชีพชาวไทย ปัจจุบันลงเล่นตำแหน่งกองหน้าให้กับสโมสรฟุตบอลโปลิศ เทโรในไทยลีก จาตุรงค์เคยคว้ารางวัลชนะเลิศกับทีมชาติไทยในการแข่งขันฟุตบอลอาเซียนชิงแชมป์เยาวชนอายุไม่เกิน 19 ปีใน พ.ศ. 2554 และเคยเข้าร่วมแข่งขันฟุตบอลเอเชียเยาวชนอายุไม่เกิน 19 ปีใน พ.ศ. 2555
ไรอัน ฮิกา
ไรอัน ฮิกา (หรือชื่อในยูทูบ nigahaga) เป็นยูทูเบอร์สัญชาติอเมริกัน เขาเป็นที่รู้จักในการทำวิดิโอตลก ในวันที่ 30 มิถุนายน พ.ศ. 2561 ช่องยูทูบของเขามียอดการดูมากกว่า 3.8 พันล้านครั้งและมียอดผู้ติดตามมากกว่า 21 ล้านคน
ไรอัน ฮิกามีเชื้อสายญี่ปุ่น เฉพาะจากเกาะโอกินาวะ เขาเกิดที่ Hilo, ฮาวาย เมื่อวันที่ 6 มิถุนายน พ.ศ.2533 เชามีพี่ชายชื่อว่า Kyle เมื่อโตขึ้นเขาได้เล่นกีฬายูโดและได้รับสายดำ
ช่อง nigahiga ได้ถูกสร้างเมื่อวันที่ 20 กรกฎาคม พ.ศ. 2549 ในวันที่ 21 ธันวาคม พ.ศ. 2553 ช่องของเขาได้มียอดผู้ติดตามถึง 3 ล้านคน ซึ่งเป็นช่องแรกที่สามารถทำได้ ข้อมูลจากฮิกา เขาบอกว่า ชื่อช่องของเขาเกิดจากการรวมกันของ "niga" ซึ่งแปลว่า
"พูดจาโผงผาง" ในภาษาญี่ปุ่น และชื่อของเขา "Higa"
ในปี พ.ศ. 2554 เขาได้สร้างช่องที่สองชื่อ HigaTV ที่จะลงวิดิโอเกี่ยวกับเบื้องหลังการถ่ายทำและ vlog ต่าง ๆ ในเดือนมิถุนายน ปี พ.ศ. 2561 ได้มียอดผู้ติดตามมากกว่า 5 ล้านคน
ศิระ ปัทมาคม
นางศิระ ปัทมาคม อดีตสมาชิกสภาผู้แทนราษฎรจังหวัดพระนคร สังกัดพรรคประชาธิปัตย์ อดีตหัวหน้าพรรคกิจประชาคม และเป็นสมาชิกสภาผู้แทนราษฎรหญิงคนแรกของจังหวัดพระนคร (หรือกรุงเทพมหานคร ในปัจจุบัน)
ศิระ ปัทมาคม สมรสกับพันตำรวจเอก จรูญ ปัทมาคม ศิระ เสียชีวิตด้วยโรคหัวใจ เมื่อวันที่ 26 เมษายน พ.ศ. 2553 อายุ 70 ปี
ศิระ ปัทมาคม เป็นผู้จัดตั้งโรงเรียนนิธิปัญญา ขึ้นเมื่อปี พ.ศ. 2504
ศิระ ปัทมาคม เคยร่วมงานการเมืองกับพรรคประชาธิปัตย์ และได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 ต่อมาในปี พ.ศ. 2517 ได้ร่วมกับ ส.ส.พรรคประชาธิปัตย์หลายคน จัดตั้งพรรคอธิปัตย์ขึ้น อาทิ พลตำรวจโท ประชา บูรณธนิต นายบุญเกิด หิรัญคำ แต่ก็ไม่ประสบความสำเร็จมากนัก
ต่อมาในปี พ.ศ. 2525 ได้ร่วมกับนายไชยศิริ เรืองกาญจนเศรษฐ์ ก่อตั้งพรรคประชาราษฎร์ และศิระ รับหน้าที่เลขาธิการพรรค กระทั่งในปี พ.ศ. 2529 ศิระ ได้รับหน้าที่หัวหน้าพรรค ภายหลังการลาออกของนายไชยศิริ แต่ก็รับตำแหน่งได้เพีงไม่นาน นายบุญชู โรจนเสถียร จึงเข้ามารับตำแหน่งนี้แทน
ภาษาซามี
ภาษา Sami () เป็นกลุ่มภาษาในตระกูลภาษายูรัล พูดโดยชาว Sami ในทางตอนเหนือของยุโรป (ในทางตอนเหนือของ ฟินแลนด์, นอร์เวย์, รัสเซีย, และสวีเดน)
ผลงานเพลงของแบล็กพิงก์
แบล็กพิงก์ เกิร์ลกรุปหญิงของประเทศเกาหลีใต้ ออกอีพีมาแล้ว 2 อัลบั้ม และซิงเกิล 6 ซิงเกิล แบล็กพิงก์เปิดตัวด้วยซิงเกิลอัลบั้ม "สแควร์วัน" ในวันที่ 8 สิงหาคม ค.ศ. 2016 และออกซิงเกิลอัลบั้มที่สอง "สแควร์ทู" ในวันที่ 1 พฤศจิกายน ปีเดียวกัน อัลบั้มเปิดตัวที่อันดับ 13 บน"บิลบอร์ด" ท็อปฮีตซีเครส์ และอันดับ 2 บนยูเอสเวิลด์อัลบั้ม ในวันที่ 22 มิถุนายน ค.ศ.2017 กลุ่มได้ปล่อยซิงเกิล "แอสอิฟอิตส์ยัวร์ลาสต์" ซึ่งเป็นเพลงที่สามของกลุ่มที่เปิดตัวที่อันดับ 1 บน"บิลบอร์ด" เวิลด์ดิจิทัลซองส์ และได้รับทริปเปิลคราวน์ครั้งแรกในรายการ "อินกีกาโย" หลังจากนั้นแบล็กพิงก์ไม่มีผลงานเพลงเกือบ 1 ปี จนในวันที่ 15 มิถุนายน ค.ศ. 2018 กลุ่มได้ออกอีพีชื่อ "สแควร์อัป" โดยมี "ตู-ดู ตู-ดู" เป็นซิงเกิลนำ อัลบั้มและเพลงขึ้นอันดับที่ 1 บนแกออนชาร์ต นอกจากนี้ แบล็กพิงก์ยังเป็นเกิร์ลกรุปหญิงจากประกาศเกาหลีใต้กลุ่มแรกที่ติดชาร์ต"บิลบอร์ด" 200และ"บิลบอร์ด"ฮอต 100โดยที่เพลงเป็นภาษาเกาหลี
กีฬาคาราเต้ในโอลิมปิกฤดูร้อน
กีฬาคาราเต้ในโอลิมปิก () เป็นศิลปะการต่อสู้ป้องกันตัวของชาวญี่ปุ่น ได้เริ่มต้นมีการจัดแข่งขันในโอลิมปิกฤดูร้อน 2020 ที่โตเกียว ประเทศญี่ปุ่น
เจ้าชายฮูร์แบร์ตุสแห่งปรัสเซีย
เจ้าชายฮูร์แบร์ตุสแห่งปรัสเซีย ()
เจ้าชายฮูร์แบร์ตุสแห่งปรัสเซีย ประสูติเมื่อวันที่ 30 กันยายน พ.ศ. 2452 เป็นพระโอรสพระองค์ที่ 3 ใน เจ้าชายวิลเฮล์ม มกุฎราชกุมารแห่งปรัสเซีย และ ดัชเชสเซซิลีแห่งเม็คเล็นบูร์ก-ชเวริน เป็นพระราชนัดดาใน จักรพรรดิวิลเฮล์มที่ 2 แห่งเยอรมนี และเป็นพระญาติใน เจ้าชายกียอร์ก ฟรีดริช เจ้าชายแห่งปรัสเซีย พระประมุขพระองค์ปัจจุบันแห่งราชวงศ์ปรัสเซีย 
พระองค์ทรงเสกสมรสครั้งแรกกับ บารอนเนส มาเรีย เมื่อวันที่ 29 ธันวาคม พ.ศ. 2484 ซึ่งชีวิตรักของทั้ง 2 นั้นไม่ดีนักและหย่าขาดจากกันโดยที่เสกสมรสกันไม่ถึง 1 ปี โดยไม่ทรงมีพระบุตรร่วมกัน ต่อมา เจ้าชายฮุร์แบร์ตุส ทรงเสกสมรสใหม่กับ เจ้าหญิงมักดาเลนา ร็อยส์แห่งกอสทริดซ์ โดยได้รับพระราชทานพระนามตามพระสวามีเป็น เจ้าหญิงฮูร์แบร์ตุสแห่งปรัสเซีย พระชายามีพระตรดังนี้
พระองค์สิ้นพระชนม์เมื่อวันที่ 8 เมษายน พ.ศ. 2493 จากพระอาการไส้ติ่งอักเสบ สิริพระชันษา 39 ชันษา
ใบสั่งจราจร
ใบสั่งจราจร เป็นการเตือนของเจ้าพนักงานที่บังคับใช้กฎหมายชนิดหนึ่ง ซึ่งจะให้กับผู้ขับขี่ หรือผู้ที่ใช้ถนนเป็นทางสัญจร เพื่อแสดงให้ผู้ขับขี่ได้ทราบว่าตนกำลังละเมิดกฎหมาย อาทิ เช่น การฝ่าฝืนความเร็วที่กำหนด, การจอดในที่ห้ามจอด หรือไม่ก็จอดนานเกิดกว่าที่กำหนดไว้ ในบางครั้งใบสั่งจราจรมีชื่อเรื่องอยู่หลายแบบ เช่น ใบสั่งที่จอด, ใบปรับ, ใบสำหรับคนละเมิดกฎ
ในเขตอำนาจศาลบางแห่ง ใบสั่งถือว่าเป็นการแจ้งให้ทราบว่าจะได้รับการลงโทษแบบไหน อาทิ การปรับ, การจำคุก, หรือการลดแต้ม เพื่อที่จะประเมิณคุณภาพในการขับขี่ยานพาหนะในถนนหนทาง โดยทั่วไปจะต้องนำไปสู่การดำเนินคดีตามกฎหมายในคดีแพ่งเพื่อให้จ่ายค่าปรับ
ประชา บูรณธนิต
พลตำรวจโท ประชา บูรณธนิต อดีตสมาชิกสภาผู้แทนราษฎรจังหวัดพระนคร สังกัดพรรคประชาธิปัตย์ อดีตหัวหน้าพรรคอธิปัตย์ เจ้าของฉายา "นายพลหนังเหนียว"
พลตำรวจโท ประชา บูรณธณิต เกิดเมื่อวันที่ 16 สิงหาคม พ.ศ. 2446 เป็นชาวนครราชสีมา เป็นทายาทสายสกุลของเจ้าเมืองนครราชสีมา เข้าเป็นนักเรียนโรงเรียนนายร้อยตำรวจห้วยจรเข้ นครปฐม รุ่น พ.ศ. 2465 จบหลักสูตรเป็นนายร้อยตำรวจปี พ.ศ. 2468
พลตำรวจโท ประชา ถึงแก่อนิจกรรมด้วยโรคเส้นโลหิตหัวใจอุดตัน เมื่อวันที่ 4 มกราคม พ.ศ. 2529
พลตำรวจโท ประชา เคยรับราชการตำรวจ จนได้รับฉายาว่า "นายพลหนังเหนียว" เคยดำรงตำแหน่งสำคัญ อาทิ ผู้บังคับการตรวจภูธรจังหวัดมหาสารคาม ผู้บัญชาการตำรวจภูธรภาค 7 ผู้บังคับการตำรวจกองปราบปราม สมัยนั้นมีเพียงกองบัญชาการเดียวดูแลพื้นที่ภูธรทั่วประเทศ
ผลงานที่ส่งผลให้พลตำรวจโท ประชา มีชื่อเสียงโด่งดังคือการปราบปรามเสือร้ายมากมาย เช่น เสือผาด เสือเจริญ เสือใบ ฯลฯ การปะทะกับคนร้ายหลายครั้งที่ถึงขั้นต้องวิสามัญเป็นเหตุให้ท่านถูกคนร้ายยิงด้วยปืนหลายครั้งแต่ก็ไม่เข้าเป็นเพียงเขียวช้ำ จนได้รับฉายาว่านายพลหนังเหนียว เฉพาะคดีสำคัญที่ถูกบันทึกไว้เป็นประวัติดีเด่นของกรมตำรวจขณะนั้นมีจำนวน 42 เรื่อง ได้รับเกียรติเป็นนายพลอัศวิน แหวนเพชร คนแรกของกรมตำรวจในสมัยของ พล.ต.อ.เผ่า ศรียานนท์ ท่านเกษียณอายุราชการในปี พ.ศ. 2506
พลตำรวจโท ประชา เป็นผู้ที่มีความสนใจในเรื่องพระเครื่อง และเป็นนายตำรวจที่สนิทสนมกับพลตำรวจตรี ขุนพันธรักษ์ราชเดช (บุตร พันธรักษ์)
พลำตรวจโท ประชา ได้ร่วมงานการเมืองกับพรรคประชาธิปัตย์ และได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 ต่อมาในปี พ.ศ. 2517 ได้ร่วมกับ ส.ส.พรรคประชาธิปัตย์หลายคน จัดตั้งพรรคอธิปัตย์ขึ้น อาทิ นางศิระ ปัทมาคม นายบุญเกิด หิรัญคำ ส่งผู้สมัครลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 แต่ก็ไม่ประสบความสำเร็จมากนักได้เพียง 2 ที่นั่ง และเขาเองก็ไม่ได้รับเลือกตั้ง
การกู้ภัยถ้ำ
การกู้ภัยถ้ำ เป็นสายงานการกู้ภัยที่ดินในสภาพธรรมชาติแบบเชี่ยวชาญเฉพาะด้าน จากผู้ได้รับบาดเจ็บ, ถูกขัง หรือหายไปให้ได้รับการรักษาทางการแพทย์ และพาออกจากสภาพแวดล้อมถ้ำต่าง ๆ
การกู้ภัยถ้ำหยิบยืมทักษะจากการดับเพลิง, การช่วยเหลือในพื้นที่จำกัด, การกู้ภัยด้วยเชือก และเทคนิคการปีนเขา แต่ยังได้มีการพัฒนาเทคนิคและทักษะพิเศษของตัวเองสำหรับการทำงานที่มีประสิทธิภาพในสภาวะที่ค่อนข้างยากและมีการเรียกร้อง เนื่องจากอุบัติเหตุในถ้ำ เป็นรูปแบบที่จำกัดของเหตุการณ์ และการกู้ภัยถ้ำต้องอาศัยทักษะพิเศษอย่างมาก จึงมักไม่ค่อยมีการใช้เจ้าหน้าที่ดับเพลิงในภาคใต้ดินของการช่วยเหลือ หากแต่ใช้นักดำถ้ำผู้มีประสบการณ์อื่น ๆ ที่ผ่านการฝึกอบรมปกติผ่านทางองค์กรของตนและได้รับการเรียกตัวตามความจำเป็น
การกู้ภัยถ้ำมักดำเนินการแบบช้า ๆ อย่างรอบคอบ ซึ่งจำเป็นต้องมีทั้งการทำงานเป็นทีมและการสื่อสารที่ดีจากสภาพแวดล้อมของถ้ำที่สุดขั้ว (อุณหภูมิอากาศ, น้ำ, ความลึกตามแนวดิ่ง) จึงต้องมีการประสานทุกวิถีทางในการกู้ภัยถ้ำ ด้วยเหตุนี้ ผู้ช่วยชีวิตต้องปรับเปลี่ยนทักษะและเทคนิคที่มีความคล่องตัวให้สอดคล้องสภาพแวดล้อมที่พวกเขาต้องเข้ามา
เครือข่ายหน่วยกู้ภัยถ้ำนานาชาติได้รับการจัดให้อยู่ภายใต้"สหภาพถ้ำวิทยานานาชาติ" (UIS) หน่วยกู้ภัยถ้ำนานาชาติส่วนใหญ่ เช่น หน่วยกู้ภัยถ้ำรัฐนิวเซาท์เวลส์ ในซิดนีย์ ประเทศออสเตรเลีย ต่างก็อยู่ในรายชื่อของผู้ติดต่อในกรณีที่เกิดภัยในถ้ำ
ส่วนองค์กรเคฟเรสคิว (CRO) เป็นทีมกู้ภัยถ้ำแห่งแรกของโลก ได้รับการก่อตั้งขึ้นเมื่อปี ค.ศ. 1935 ในยอร์กเชอร์ สหราชอาณาจักร เช่นเดียวกับกลุ่มกู้ภัยถ้ำในสหราชอาณาจักรทั้งหมด องค์กรนี้ประกอบด้วยนักดำถ้ำและได้รับทุนทั้งหมดโดยการบริจาค ในทีมของสหราชอาณาจักร มักมี 'รายชื่อเรียกให้มาช่วย' ซึ่งเป็นรายละเอียดของนักดำถ้ำถึง 200 คน ที่สามารถติดต่อได้ในกรณีฉุกเฉิน
ลู้ก ฮาวเวิร์ด
ลู้ก ฮาวเวิร์ด (, 28 พฤศจิกายน ค.ศ. 1772 – 21 มีนาคม ค.ศ. 1864) เป็นนักเคมีและนักอุตุนิยมวิทยาสมัครเล่นชาวบริติช เกิดที่กรุงลอนดอน เป็นบุตรของรอเบิร์ต ฮาวเวิร์ดกับเอลิซาเบธ ลีแทม ฮาวเวิร์ดเรียนที่โรงเรียนเควกเกอร์ในเมืองเบอร์ฟอร์ด มณฑลออกซฟอร์ดเชอร์ก่อนจะทำงานเป็นเภสัชกร ในปี ค.ศ. 1796 เขาร่วมมือกับวิลเลียม อัลเลนก่อตั้งโรงงานยาในลอนดอน ซึ่งต่อมากลายเป็นบริษัทยาฮาวเวิร์ดแอนด์ซันส์ ภายหลังบริษัทนี้ถูกควบรวมกิจการโดยบริษัทลาพอร์ตอินดัสตรีส์ในปี ค.ศ. 1961
นอกจากงานด้านเภสัชกรรม ฮาวเวิร์ดยังสนใจในวิทยาศาสตร์หลายสาขา แต่ผลงานที่สำคัญที่สุดของเขาคือการวางระบบการเรียกชื่อเมฆในปี ค.ศ. 1802 ฮาวเวิร์ดประยุกต์แนวคิดการเรียกชื่อสิ่งมีชีวิตด้วยภาษาละตินจากคาโรลัส ลินเนียสและแบ่งเมฆออกเป็น 3 กลุ่มใหญ่ได้แก่ คิวมูลัส, สเตรตัสและเซอร์รัส ภายหลังราล์ฟ อะเบอร์ครอมบีและฮิวโก ฮิลเดอแบรนด์ ฮิลเดอแบรนส์สัน นักอุตุนิยมวิทยาชาวสกอตและสวีเดนนำไปปรับปรุงและใช้จนเป็นที่แพร่หลาย
ด้านชีวิตส่วนตัว ฮาวเวิร์ดแต่งงานกับมาเรียเบลลา เอเลียตในปี ค.ศ. 1797 ทั้งสองมีบุตรด้วยกันหลายคนรวมถึงจอห์น เอเลียต ฮาวเวิร์ด นักเคมีผู้ศึกษาการรักษามาลาเรียด้วยควินิน ฮาวเวิร์ดเสียชีวิตที่กรุงลอนดอนในปี ค.ศ. 1864
ชิ้น ศิลปบรรเลง
คุณหญิงชิ้น ศิลปบรรเลง (5 กุมภาพันธ์ พ.ศ. 2449 - 3 กรกฎาคม พ.ศ. 2531) ศิลปินแห่งชาติ สาขาศิลปะการแสดง (ดนตรีไทย) ประจำปี พ.ศ. 2530
คุณหญิงชิ้น ศิลปบรรเลง เป็นบุตรของหลวงประดิษฐ์ไพเราะ (ศร ศิลปบรรเลง) และนางโชติ ศิลปบรรเลง เกิดที่วังบูรพาภิรมย์ เมื่อวันที่ 5 กุมภาพันธ์ พ.ศ. 2449 มีพี่น้องร่วมบิดามารดารวม 4 คน คือ คุณหญิงชิ้น ศิลปบรรเลง เรียนหนังสือจบชั้นมัธยมปีที่ 8 จากโรงเรียนราชินี เมื่อ พ.ศ. 2466
คุณหญิงชิ้น ศิลปบรรเลง รับราชการโดยสอบได้วุฒิครู พ.ม. ใน พ.ศ. 2483 ได้ยึดอาชีพเป็นครูมาตลอดจนเกษียณอายุ โดยเริ่มรับราชการเป็นครูที่โรงเรียนเบญจมาราชาลัย ตั้งแต่ พ.ศ. 2476 ถึง พ.ศ. 2477 ได้ย้ายไปสอนที่โรงเรียนนาฎดุริยางค์ กรมศิลปากร ในฐานะผู้เริ่มก่อตั้งโรงเรียนร่วมกับหลวงวิจิตรวาทการ ดำรงตำแหน่งหัวหน้าแผนกนาฎดุริยางค์เป็นเวลา 20 ปี ต่อมาในปี พ.ศ. 2497 จึงย้ายมาประจำอยู่ที่โรงเรียนฝึกหัดครูพระนคร สังกัดกรมการฝึกหัดครู พ.ศ. 2504 ได้รับทุนไปดูงานด้านโทรทัศน์เพื่อการศึกษา ณ ประเทศอิตาลี ประเทศอังกฤษ และประเทศอเมริกา กลับมาแล้วย้ายไปประจำอยู่โรงเรียนฝึกหัดครูธนบุรี แล้วย้ายไปประจำที่วิทยาลัยวิชาการศึกษาประสานมิตร จนเกษียณอายุเมื่อ พ.ศ. 2509 จนกระทั่งปี พ.ศ. 2525 ดำรงตำแหน่งประธานมูลนิธิหลวงประดิษฐ์ไพเราะ คุณหญิงชิ้น เรียนดนตรีจากบิดาโดยตรงชำนาญทั้งการบรรเลง ขับร้อง ประพันธ์บทเพลง จนแม้แต่การบันทึกบทเพลงลงเป็นโน้ตแบบต่าง ๆ เป็นผู้รวบรวมผลงานจากบิดาไว้มากที่สุดแล้วถ่ายทอดให้แก่ศิษย์อย่างไม่รู้จักเหน็ดเหนื่อย มีความอุตสาหะ อดทนเป็นยอดเยี่ยมและเป็นครูที่ประเสริฐที่สุดคนหนึ่ง ทำหน้าที่ครูอย่างสมบูรณ์แบบ ด้วยการตั้งใจสอนและเสียสละเพื่อศิษย์เป็นอันมาก เป็นผู้ร่วมงานก่อตั้งวงดนตรีของคุรุสภา เป็นกรรมการจัดบทวิทยุโรงเรียน ก่อตั้งโรงเรียนนาฎศิลป์และดนตรีผกาวลี และร่วมงานบันทึกเพลงกับมหาวิทยาลัยในต่างประเทศ โดยเฉพาะมหาวิทยาลัยแห่งมลรัฐคาลิฟอร์เนีย (ยูซีเอสเอ) รวมทั้งเป็นกำลังสำคัญในการก่อตั้งวงดนตรีโรงเรียนวัดบวรนิเวศ ซึ่งศิษย์จากวงนี้ได้รับการยกย่องว่า เป็นดนตรีไทยระดับมัธยมศึกษาที่มีฝีมือดี ได้รับรางวัลในการบรรเลงดนตรีไทยอยู่เป็นประจำในด้านชีวิตครอบครัว ท่านสมรสกับนายประสงค์ ไชยพรรค เมื่อ พ.ศ. ๒๔๘๔ มีบุตรี ๑ คน ชื่อ มธุรส วิสุทธกุล เป็นอาจารย์สอนอยู่ภาควิชาภาษาอังกฤษ มหาวิทยาลัยรามคำแหงในด้านชีวิตครอบครัว ท่านสมรสกับนายประสงค์ ไชยพรรค เมื่อ พ.ศ. ๒๔๘๔ มีบุตรี ๑ คน ชื่อ มธุรส วิสุทธกุล เป็นอาจารย์สอนอยู่ภาควิชาภาษาอังกฤษ มหาวิทยาลัยรามคำแหง
ในด้านชีวิตครอบครัว ท่านสมรสกับนายประสงค์ ไชยพรรค เมื่อ พ.ศ. ๒๔๘๔ มีบุตรี ๑ คน ชื่อ มธุรส วิสุทธกุล เป็นอาจารย์สอนอยู่ภาควิชาภาษาอังกฤษ มหาวิทยาลัยรามคำแหง
เจ้าหญิงมักดาเลนา ร็อยส์แห่งกอสทริดซ์
เจ้าหญิงมักดาเลนา ร็อยส์แห่งกอสทริดซ์ ()
เจ้าหญิงมักดาเลนา ร็อยส์แห่งกอสทริดซ์ ประสูติเมื่อวันที่ 20 สิงหาคม พ.ศ. 2463 เป็นพระธิดาใน เจ้าชายเฮนริชที่ 36 ร็อยส์แห่งกอสทริดซ์ และ เจ้าหญิงเฮอร์มีน พระองค์ทรงเข้าพิธีเสกสมรสกับ เจ้าชายฮูร์แบร์ตุสแห่งปรัสเซีย พระโอรสใน เจ้าชายวิลเฮล์ม มกุฎราชกุมารแห่งปรัสเซีย เมื่อวันที่ 5 มิถุนายน พ.ศ. 2486 ซึ่งพระองค์ได้เปลี่ยนฐานันดรและพระนามตามพระสวามีเป็น เฮอร์รอยัลไฮเนส เจ้าหญิงฮูร์แบร์ตุสแห่งปรัสเซีย พระชายา (โดยเมื่อแรกประสูติทรงอยู่ในฐานันดร เซอรีนไฮเนส) โดยมีพระบุตรดังนี้
โดยเมื่อหลังจากพระสวามีสิ้นพระชนม์อย่างกะทันหัน พระองค์พร้อมด้วยพระบุตรได้ย้ายไปประทับ ณ ปราสาทแห่งหนึ่งทางภาคตะวันตกของประเทศ ซึ่งต่อมาไม่นาน เจ้าหญิงมาเรีย คริสติน พระธิดาพระองค์เล็ก ได้สิ้นพระชนม์โดยอุบัติเหตุทางรถยนต์ เจ้าหญิงมักดาเลนา สิ้นพระชนม์เมื่อวันที่ 10 ตุลาคม พ.ศ. 2552 สิริพระชันษา 89 ชันษา ซึ่งพระองค์ทรงมีพระชนม์ยืนกว่าพระสุณิษาและพระชามาดาใน เจ้าชายวิลเฮล์ม มกุฎราชกุมารแห่งปรัสเซีย พระองค์สุดท้าย
วัดธรรมราษฎร์เจริญผล
วัดธรรมราษฎร์เจริญผล ตั้งอยู่เลขที่ ๔๗ บ้านคลองสิบสาม หมู่ที่ ๖ ตำบลหนองสามวัง อำเภอหนองเสือ จังหวัดปทุมธานี
วัดธรรมราษฎร์เจริญผล สร้างเมื่อ พ.ศ. ๒๔๗๙ โดยมีนายผล โพธินิมิตร บริจาคที่ดินให้สร้างวัด ได้ ขนานนามว่า “วัดธรรมราษฎร์เจริญผล” เพื่อเป็นเกียรติอนุสรณ์และศักดิ์ศรี แก่ผู้ถวายที่ดินและชาวบ้านได้ร่วมกันบริจาคทรัพย์สร้างวัดนี้ขึ้นมา วัดธรรมราษฎร์เจริญผล ได้รับพระราชทานวิสุงคามสีมา เมื่อวันที่ ๑๐ สิงหาคม พ.ศ. ๒๔๙๑ ได้ดำเนินการผูกพัทธสีมาเมื่อ พ.ศ. ๒๔๙๓
มีที่ดินตั้งวัด ๒๑ ไร่ ๑ งาน ๒๖ ตารางวา โฉนดที่ดินเลขที่ ๕๓๙๓, ๕๓๙๔, ๕๕๗๑, ๕๕๗๔
มหานิกาย
ทางวัดได้เปิดการเรียนการสอนพระปริยัติธรรมเริ่มมาตั้งแต่ พ.ศ. ๒๕๒๑
วัดนี้ได้ดำเนินการก่อสร้างและปฏิสังขรณ์เสนาสนะภายในวัดไปแล้ว คืออุโบสถ กว้าง ๖.๕๐ เมตรกำลังบูรณะ ศาลาการเปรียญกำลังดำเนินการก่อสร้าง กุฏิสงฆ์ก่อสร้าง ๖ หลัง
พระที่ประดิษฐาน ณ พระอุโบสถ
พระที่ประดิษฐาน ณ ศาลาทำบุญ (ศาลาไม้)
http://watpathumthani.org/?p=1303
http://www.tourwatthai.com/%E0%B8%A7%E0%B8%B1%E0%B8%94%E0%B9%84%E0%B8%97%E0%B8%A2/%E0%B8%A7%E0%B8%B1%E0%B8%94%E0%B8%A3%E0%B8%B4%E0%B8%A1%E0%B8%99%E0%B9%89%E0%B8%B3/%E0%B8%A7%E0%B8%B1%E0%B8%94%E0%B8%98%E0%B8%A3%E0%B8%A3%E0%B8%A1%E0%B8%A3%E0%B8%B2%E0%B8%A9%E0%B8%8E%E0%B8%A3%E0%B9%8C%E0%B9%80%E0%B8%88%E0%B8%A3%E0%B8%B4%E0%B8%8D%E0%B8%9C%E0%B8%A5-wat-thammarat-charoenphol-%E0%B8%84%E0%B8%A5%E0%B8%AD%E0%B8%8713-%E0%B8%9B%E0%B8%97%E0%B8%B8%E0%B8%A1%E0%B8%98%E0%B8%B2%E0%B8%99%E0%B8%B5/
ตำนานรัก 3 ตระกูล
ตำนานรัก 3 ตระกูล ( ) เป็นละครโทรทัศน์ที่กล่าวถึงเรื่องราวของวรรณกรรมชิ้นหนึ่งของ หลิน อู๋ถัง เรื่อง ตำนานรักสามตระกูล ในประเทศจีน จะออกอากาศช่อง Shanghai TV นำแสดงโดย ฉิน ฮั่น, หลี่ หลิงอู่, ซง หนิง, หลี่ เจิ้ง, กาน ฉิงซื่อ ออกอากาศทางช่อง ช่อง 3 แฟมิลี ในประเทศไทย โดยออกอากาศต่อจากละครเรื่อง รักสุดท้ายของมาดามจิน
เรื่องราวของสามตระกูลในปักกิ่ง โดยมีสกุลเหยาเป็นตัวแทนความมั่งคั่งร่ำรวย สกุลเจิงเป็นตัวแทนความก้าวหน้าทันสมัย และสกุลหนิวเป็นตัวแทนความคิดโบราณ ห้วงเวลาของการเปลี่ยนแปลง คนของทั้งสามตระกูลต้องเผชิญกับการเปลี่ยนผ่านจากระบอบศักดินาเป็นระบอบเสรีนิยม แต่ละคนอาจถูกกาลเวลากลืนกินหรือไม่ก็หล่อหลอมคนจนบังเกิดความสำเร็จ การเปลี่ยนแปลงมากมายที่ยากที่จะกลับคืนให้เป็นไปได้ดังเดิม
กิตติพงษ์ วงมา
กิตติพงษ์ วงมา (14 กันยายน พ.ศ. 2538 — ) เป็นนักฟุตบอลอาชีพชาวไทย ปัจจุบันลงเล่นให้กับสุโขทัยในไทยลีก
วันที่ 3 ธันวาคม พ.ศ. 2557 กิตติพงษ์ (อายุ 19 ปี) ได้ย้ายจากศรีสะเกษ ยูไนเต็ดในดิวิชัน 2 ไปร่วมทีมร่วมจังหวัดอย่างศรีสะเกษ เอฟซีในไทยลีก เขาทำผลงานได้ดีในการเล่นฤดูกาลแรกให้กับสโมสร ต่อมาวันที่ 28 มกราคม พ.ศ. 2559 กิตติพงษ์ ถูกปล่อยยืมตัวให้กับอุดรธานีในดิวิชัน 2
วันที่ 28 พฤศจิกายน พ.ศ. 2560 กิตติพงษ์ย้ายไปร่วมทีมสุโขทัยในไทยลีก
วันที่ 8 กรกฎาคม พ.ศ. 2558 กิตติพงษ์ได้ลงเล่นให้กับไทยลีกออลสตาร์ในนัดที่พบกับเรดิง
วัดประสิทธิเวช
วัดประสิทธิเวช ตั้งอยู่หมู่ที่ ๑๐ ตำบลบางปลากด อำเภอองครักษ์ จังหวัดนครนายก
วัดประสิทธิเวช ชาวบ้านมักเรียกกันติดปากว่า ”วัดเก่า” หรือ “วัดบางปรากฏ” เพราะสมัยแรกชื่อจริงชื่อวัดบางปรากฏ ชื่อตามหมู่บ้าน แล้วมาเปลี่ยนชื่อทีหลังว่าวัดประสิทธิเวช เปลี่ยนเมื่อ พ.ศ. ใดไม่ทราบ ไม่มีหลักฐาน ปัจจุบันวัดประสิทธิเวช ตั้งอยู่หมู่ที่ ๑๐ ตำบลบางปลากด อำเภอองครักษ์ จังหวัดนครนายก ในเนื้อที่ตั้งวัด ๒๒ ไร่ ๒ งาน ๒๕ ตารางวา แล้วได้ซื้อที่ตั้งวัดเพิ่มเติมอีก ๑๑๘ ไร่ ๓ งาน ๗๔ ตารางวารวมเป็น ๑๔๑ ไร่ ๑ งาน ๙๙ ตารางวา ตั้งอยู่ทางทิศเหนือของที่ว่าการอำเภอองครักษ์ ระยะทางประมาณ ๑๒ กิโลเมตร ได้เริ่มก่อตั้งสร้างขึ้นเป็นครั้งแรกเมื่อ พ.ศ. ๒๒๒๓ ได้รับพระราชทานวิสุงคามสีมาครั้งแรก เมื่อ พ.ศ. ๒๒๓๓ ต่อมาอุโบสถหลังเก่าชำรุดทรุดโทรม ไม่สามารถจะบูรณะซ่อมแซมได้ จึงได้รื้อถอนออก และได้สร้างอุโบสถหลังใหม่ในที่เดิมเมื่อ พ.ศ. ๒๕๓๐ และได้ขอพระราชทานวิสุงคามสีมาอุโบสถหลังใหม่เมื่อ พ.ศ. ๒๕๓๒ และได้จัดทำพิธีผูกพัทธสีมาปิดทองฝังลูกนิมิตอุโบสถหลังใหม่เมื่อ พ.ศ. ๒๕๓๔
วัดประสิทธิเวชนี้ มีผู้เล่าสืบต่อๆ กันมาว่า แต่เดิมมีอุบาสกผู้ใจบุญผู้หนึ่งชื่อว่า นายสิทธิ ภรรยาชื่อนางเวช ได้เป็นผู้นำริเริ่มก่อสร้างมาเป็นครั้งแรก วัดจึงมาเปลี่ยนชื่อใหม่ว่า “วัดประสิทธิเวช” เปลี่ยนตามชื่อเจ้าของผู้ริเริ่มก่อสร้างมาถึงปัจจุบันนี้ สำหรับเจ้าอาวาสที่ปกครองวัดไม่ทราบแน่ชัดมาแต่แรก ว่าองค์ก่อนๆ ที่ปกครองวัดมีผู้ใดบ้าง ไม่มีผู้ใดทราบแน่ชัด เพราะประวัติวัดและหลักฐานใดๆก็ไม่มีมาทราบภายหลังเท่าที่จำได้สมัยหลวงพ่อทา (พระครูศรัทธาภินันท์) อดีดเจ้าคณะแขวงอำเภอองครักษ์ ท่านได้บันทึกหลักฐานไว้เท่าที่จำได้แต่องค์ก่อนๆ ไม่ทราบมาทราบองค์หลังๆ
มหานิกาย
ตั้งแต่อดีตถึงปัจจุบันเจ้าอาวาสวัดประสิทธิเวชเป็นที่เคารพนับถือของชาวบ้านและลูกศิษย์จากทั่วศาลาทิศมากมาย